L.O.C. er klar til at vælte Stor Scene på årets Nibe Festival. Koncerten bliver rapperens eneste nordjyske koncert på sommertouren.

To gange tidligere har Liam O'Connor optrådt på Den Lille Fede. Første gang var med Selvmord og to dage senere som gæsterapper hos amerikanske Tech N9ne. Nu kommer Liam tilbage i egen høje person, og under de tre elskede og berømte bogstaver L.O.C. Torsdag aften fyrer han den af med et overdådigt show, hvor der sikkert bliver spillet hits som "Undskyld", "Du Gør Mig", "Kun En Pige" og "Frk. Escobar". Mon ikke der også bliver spillet nogle af sangene fra hans nye album "Libertiner" , der udkommer 14. marts.